text: জয়ে দিয়ে বছর শুরু করলো ম্যানইউ ও ওয়েস্টহ্যাম Channel S
  জয়ে দিয়ে বছর শুরু করলো ম্যানইউ ও ওয়েস্টহ্যাম
  ইংলিশ প্রিমিয়ার লিগের ম্যাচে ঘরের মাঠে অতিথি অ্যাস্টন ভিলাকে ২-১ হারিয়ে গোলে হারিয়েছে ম্যানচেস্টার ইউনাইটেড। এদিকে ইংলিশ প্রিমিয়ার লিগে দিনের অপর ম্যাচে এভারটনকে হারিয়েছে ওয়েস্টহ্যাম ইউনাইটেড।
  ম্যাচের ৪০ মিনিটে অঁতনি মার্সিয়ালের গোলে এগিয়ে যায় ইউনাইটেড। মধ্য বিরতির পর ৫৮ মিনিটে বারট্রান্ড ট্রাউরের গোলে সমতায় ফেরে ভিলা। ৩ মিনিট পরই ব্যাবধান বাড়ান ফের্নান্দেস। সফল স্পট কিকে ব্যবধান ২-১ এগিয়ে যায় ম্যানইউ। পল পগবাকে দগলাস লুইস ফাউল করায় পেনাল্টি পায় স্বাগতিকরা।
  এরপর গোল পেতে মত্ত দু'দলের খেলোয়াড়দের কোন চেষ্টায় কাজে আসেনি। শেষ পর্যন্ত আর কোন গোল না হলে পূর্ণ ৩ পয়েন্ট নিয়েই মাঠ ছাড়ে ম্যানউ। এ জয়ে ১৬ ম্যাচে ৩৩ পয়েন্ট নিয়ে টেবিলে লিভারপুলের পাশে নাম লেখালো ম্যানচেস্টার ইউনাইটেড।
  এদিকে, গুডিসন পার্কে পয়েন্ট টেবিলে এগিয়ে থাকা এভারটনকে ১-০ তে হারিয়েছে ওয়েস্টহ্যাম। আক্রমণ পাল্টা আক্রমণের ম্যাচে গোল পেতে সময় লেগেছে বেশ। দু'দলের অ্যাটাকারদের শট লক্ষ্যভ্রষ্ট হয়েছে বারবার। গোলের জন্য অপেক্ষা করতে হয়েছে ৮৫ মিনিট। ৮৬ মিনিটে ম্যাচের একমাত্র গোলটি আসে মিডফিল্ডার টি সুচেকের পা থেকে। ম্যাচের বাকি সময়টা গোল পরিষোধে ব্যার্থ হয় এভারটন। ফলে পূর্ণ পয়েন্ট নিয়েই মাঠ ছাড়ে ওয়েস্টহ্যাম।
  এ জয়ে ১৭ ম্যাচে ২৬ পয়েন্ট নিয়ে টেবিলের দশম স্থানে উঠে এল ওয়েস্টহাম ইউনাইটেড। অন্যদিকে ১৬ ম্যাচ খেলা এভারটনের অর্জন ২৯ পয়েন্ট। টেবিলে তাদের অবস্থান চতুর্থ।